חוק הביטוח הלאומי (תיקון מס' 218 - הוראת שעה) (מענק חד-פעמי חלף הגדלת קצבאות הנכות לשנת 2020) (תיקון), התשפ"א-2021
הצעת חוק ממשלתית, הכנסת ה-23
פורסם: ספר החוקים, חוברת 2905, עמ' 334, 2021-03-04T00:00:00+02:00
חוק הביטוח הלאומי (תיקון מס' 218 - הוראת שעה) (מענק חד-פעמי חלף הגדלת קצבאות הנכות לשנת 2020), התשפ"א-2020 קובע כהוראת שעה כי חלף הגדלת קצבאות הנכות לשנת 2020 ישולם מענק חד-פעמי למקבלי קצבאות נכות.
נקבע כי המענק ישולם בשתי פעימות בחודשים אוקטובר ודצמבר 2020 בעד כל חודש בשנת 2020 שבו שולמה לזכאי קצבת נכות. גובה המענק משתנה בהתאם לסוג הגמלה המשולמת. בנוסף נקבע כי אוצר המדינה ישפה את המוסד לביטוח לאומי עד לסכום של 1.007 מיליארד שקלים חדשים. 
לבסוף, נקבע כי תשלומים לפי הסכמים שנערכו לפי הוראת סעיף 9 לחוק הביטוח הלאומי בשל ההשפעות הכלכליות של נגיף הקורונה החדש לא ייחשבו הכנסה לעניין כל דין אלא אם נקבע אחרת בהסכם.